cyanic-selkie/wikianc huggingface dataset:
किलाबंदी
इतिहास
अमरीका में गृहयुद्ध के समय अमरीकों के पास समुद्रीय तट के अतिरिक्त कहीं भी स्थायी दुर्ग न थे। सैनिक या तो पत्थर की दीवार के पीछे या, खाइयाँ खोदकर शत्रुओं से युद्ध करते थे। विक्सबर्ग तथा पीट्सबर्ग की घेराबंदियों में खाईं युद्ध की व्यवस्था अपनाई गई। विक्सबर्ग का घेरा लगभग एक साल तक चलता रहा।
प्रथम विश्वयुद्ध में किलों ने सेनाओं को संगठित करने तथा शत्रुओं के आक्रमण में विलंब डालने में बड़ी सहायता की। फ्रांस तथा बेल्जियम के दुर्गों की व्यवस्था इस ढंग से की गई थी कि उनके द्वारा शत्रुओं को आगे बढ़ने से रोका जा सके, साथ ही उनपर आक्रमण करने में सुविधा हों।
स्विटजरलैंड की सीमा से इंग्लिश चैनल तक की 600 मील की दूरी में दो प्रकार की खाइयाँ एक दूसरे के सम्मुख थीं। दिसंबर 1914 से मार्च 1918 तक की अवधि में ये लहरदार खाइयाँ किसी भी एक स्थान पर 10 मील से अधिक की दूरी तक नहीं हटी थीं, सिवा एक स्थान के जिसे जर्मनों ने स्वेच्छा से छोड़ दिया था ताकि अपनी पंक्तियों को एक सीध में कर लें। प्रथम विश्वयुद्ध के समय कुछ आधुनिक किले जर्मनों की गोलाबारी को सभी प्रकार झेल गए। साथ ही, इनमें सैनिकों की भी अधिक आवश्यकता नहीं पड़ी। इस अनुभव से फ्रांसीसियों को माजिनोलाइन नामक किलेबंदी के निर्माण के लिए प्रेरित किया जो जर्मनों के आक्रमण से स्थायी रूप से रक्षा कर सके। पूर्व में जो गोलाकार किलाबंदी की व्यवस्था होती थी इस आधुनिक किलाबंदी में भी लक्षित थी, परंतु इसकी मुख्य विशेषता रेखावत्‌ मोर्चाबंदी की व्यवस्था ही थी। सेनाओं की दृष्टि से माजिनो लाइन गत मोर्चाबंदी व्यवस्था से कहीं श्रेयस्कर थी। इसमें कंकड़ इत्यादि भी काफी मोटा लगाया गया था और इसकी तोपें भी विशालकाय थीं। साथ ही इसमें वातानुकूलित भाग भी सेनाओं के लिए थे और कहा जाता हैं कि यह किसी भी आधुनिक नगर में कम आरामदेह न थी। इसमें मनोरंजन के स्थानों, रहने के लिए मकानों, खाद्य-भंडार-गृह और भूमिगत रेल की पटरियों की भी व्यवस्था थीं। गहराई में कुछ ऐसे सुदृढ़ स्थान भी बना दिए गए थे जहाँ आवश्यकता पड़ने पर रेल द्वारा सेना जा सकती थी।
जर्मनों ने भी 1936 में राइनलैंड की किलाबंदी सीगाफ्रड लाइन द्वारा की। इस रेखा में लोहे तथा कंकड़ से रक्षात्मक स्थान बनाए गए थे और उन स्थानों के आगे जर्मनों की पूरी सीमा तक कंकड़ तथा लोहे के अवरोधक स्थान भी बना दिए गए थे। रूस ने पोलैंड के विरुद्ध जो किलाबंदी की और जिसे स्तालिन लाइन कहते हैं, वह माजिनों लाइन के नमूने पर ही बनी थी।
इन नवीन गढ़बंदियों में कई बातें ध्यान में रखी गई थीं। लोहे तथा कंकड़ के अवरोधक टैंकों की गति को रोकने के लिए ही नहीं अपितु जलमग्न क्षेत्रों तथा जंगलों में भी पहँचने के मार्गों का सरण्मािन्‌ करने के लिए प्रयोग में लाया गया था। वायुयानों के आक्रमण से रक्षा करना भी आवश्यक समझा गया था। इसके लिये विस्तृत टेलीफोन व्यवस्था, सर्चलाइट तथा भारी तोपों को लगाने का प्रबंध किया गया था। वायुयानों द्वारा न देख जाने तथा शत्रुओं की स्थलसेना को धोखा देने के लिए छिपने की व्यवस्था करना भी महत्वपूर्ण माना गया। मित्रराष्ट्रों ने समझा था कि उनको किलेबंदी की यह व्यवस्था शत्रुओं के आक्रमण को रोकने और झेलने में समर्थ होगी किंतु वे अपनी इस योजना में पूर्णत: असफल रहे।
1944 में जर्मनी के फ़ोर्ट्रेस ऑव यूरोप की रक्षा में कंकड़ तथा लोहे द्वारा किलाबंदी पर अधिक जोर दिया गया। किलों को टीलों के एक ओर बनाया गया जिसको देखकर उस दुर्ग के अजेय होने का आभास हो। संचारण की व्यवस्था, वायुनाशक तोपों की रक्षा तथा इन किलों के पीछे पैदल सेना सहायतार्थ अवस्थित करने पर अधिक जोर दिया गया। के किले के सामने समुद्र के किनारे किनारे सुरंगें और जल तथा किनारों पर अवरोधक लगाए गए। यह स्थायी तथा मैदानी किलाबंदी का एक सम्मिलित रूप था।
द्वितीय महायुद्ध के समय कई स्थानों पर फ्रांसीसियों ने सुदृढ़ मैदानी मोर्चाबंदी की। उन्होंने बड़ी बड़ी खाइयाँ खोदी जो इतनी गहरीं थीं कि उनसे टैंक तक रोके जा सकते थे। टैंक नाशक तोपें भी इन खाइयों के सामने के भागपर अग्निवर्षा करने के लिए लगाई गई थीं। सर्वप्रथम जर्मनों ने तोपखाने तथा निचली उड़ानवाले वायुयानों द्वारा फ्रांसीसी स्थानों पर बमबारी की। इसके पश्चात्‌ टैंको ने इन लहरदार ऐंटी-टैंक खाइयों के विरुद्ध धुएँ की आड़ में बढ़ना शुरु किया। यह जान लेने के पश्चात्‌ कि टैंक नाशक तोप किस स्थान पर लगाई गई, जर्मनों ने एक टैंकों को आगे बढ़ाया जिसने टैंक नाशक तोन को टकराकर गिरा दिया और फ्रंासीसी तोपची की दृष्टि के सामने अड़कर उसके दृष्टिमार्ग को अवरुद्ध कर दिया। इस प्रकार जर्मनों ने अपने टैंको की, जो पीछे आ रहे थे, रक्षा की और वे इसी रक्षा में खाइयों तक पहुँच गए, विशेष यंत्रों द्वारा, खाइयों पर पुल बनाया और पार हो गए। फ्रंासीसियों की इस प्रकार जितनी रक्षार्थ पंक्तियाँ तथा खाइयाँ थीं वे सब जर्मन टैंक इसी विधि से पार करते गए। पार करने में फ्रंासीसियों की रक्षा दीवारों को भी अपनी भारी-भारी तोपों से चकनाचूर करते चले गए।
गुहात्मक मैदानी मोर्चाबंदी के विरुद्ध अमरीका ने मनुष्यों के स्थान पर यंत्रों का हर संभव साधन से प्रयोग की विधि अपनाई। इससे कभी कभी वायुयानों और साथ ही नौसेना द्वारा उस क्षेत्र पर बमवर्षा कुछ दिनों अथवा कुछ सप्ताह तक की जाती थी। एक बार थलसेना लड़ते लड़ते समुद्र तट तक पहुँच जाती तो वह अपने साथ तोपखाना तथा टैंक भी वहाँ तक ले जाती और दोनों की सयुंक्त शक्ति से शत्रु के मैदानी मोर्चाबंदी के स्थानों पर बमवर्षा की जाती। शत्रु इस बमवर्षा के कारण अपनी गुहारूपी खाइयों से निकलकर भागते। इसी समय पैदल सेना जंगली क्षेत्रों से होती इन गुफाओं से निकले शत्रुओं को घेरती आती और उन्हे नष्ट कर देती। इस विधि से शत्रुओं को नष्ट करने के बावजूद जापानी सैनिक अपनी गुफारूपी खाइयों से नहीं निकले। तब अमरीकियों ने टैंकों द्वारा उन खाइयों पर अग्निवर्षा की और उनके प्रवेशद्वार उड़ा दिए।
द्वितीय विश्वयुद्ध में मैदानी मोर्चाबंदी का क्रम इस प्रकार होता था : रक्षार्थ एक स्थान चुना जाता था, खाइयाँ तथा शरणस्थान बनाए जाते थे, फिर सुरंगें लगाकर तथा काँटेदार तार खींचकर शत्रु का मार्ग अवरुद्ध किया जाता था। रक्षात्मक स्थलयुद्ध में ये सब कार्य एक साथ किए जाते थे। मध्य से एक ऐंटी-टैंक खाई भी जाती थी। इस खाई के लगभग 600 गज पीछे रक्षक दल खड़ा होता था जिसमें राइलफलधारी तथा उनके पीछे तोपची खाइयों में खड़े हो जाते थे। इतनी दूरी पर इसलिए खड़े होते थे जिससे मशीनगन तथा छोटी मार्टर बंदूकों द्वारा उन शत्रुओं पर अग्निवर्षा कर सकें जो ऐंटी-टैंक खाई के उस और लगाए गए अवरोधक स्थानों पर आकर अटक गई हों। ऐंटी-टैंक खाई के बाद काँटेदार तार और मुख्य सुरंगें लगाई जाती थीं। इन सुरंगों के बाद फिर काँटेदार तार तथा सुरंगें और इसके बाद भी काँटेदार तार तथा सुरंगें रखी जातीं थीं। रक्षार्थ चुने गए स्थान तथा अवरोधक क्षेत्र में परस्पर 400 से 600 गज तक की दूरी रखी जाती थी। इस मैदानी किलाबंदी से यह लाभ था कि खाइयों में छिपे रहकर भी रक्षक दल को अपने अस्त्र शस्त्र प्रयुक्त करने की हर प्रकार से संभावना थी। अवरोधक भी, विशेषकर सुरंगें, शत्रुओं की आधारशक्ति टैंको को रोकने में बड़ी प्रभावकारी सिद्ध होती थीं।
तोल्यूं लगा सुकई, थलीसैंण तहसील
तोल्यूं लगा सुकई, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
जोग्याणी N.Z.A., कोश्याँकुटोली तहसील
जोग्याणी N.Z.A., कोश्याँकुटोली तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
पॆद्दकॊत्तिलिकि (कर्नूलु)
पॆद्दकॊत्तिलिकि (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
समलैंगिक अश्लीलता
समलैंगिक (पुरुष) रतिचित्रण, समलैंगिक पुरुषों के बीच यौन क्रिया का प्रदर्शन है।
समलैंगिक (स्त्री) रतिचित्रण, समलैंगिक स्त्रियों के बीच यौन क्रिया का प्रदर्शन है।
सौर दिवस
एक सूर्योदय से अगले दिन सूर्योदय के बीच का समय एक सौर दिवस कहलाता है।
उमाशंकर जोशी
उमाशंकर जोशी एक गुजराती साहित्यकार हैं। इन्हें 1967 में ज्ञानपीठ पुरस्कार से सम्मानित किया गया था। इनके द्वारा रचित एक समालोचना कविनी श्रद्धा के लिये उन्हें सन् १९७३ में साहित्य अकादमी पुरस्कार (गुजराती) से सम्मानित किया गया।
सुखराम दास
सुखराम दास,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के फैजाबाद जिले के 292 - टांडा विधान सभा निर्वाचन क्षेत्र से कांग्रेस की ओर से चुनाव में भाग लिया।
देवजी पटेल
देवजी पटेल एक भारतीय राजनीतिज्ञ, उद्यमी तथा वर्तमान भाजपा से लोकसभा सांसद है। वे प्रथम बार आम चुनाव, 2009 में जालौर सिरोही संसदीय क्षेत्र से सांसद निर्वाचित हुए। देवजी पटेल ने 2014 के भारतीय आम चुनाव में पूर्व केंद्रीय गृहमंत्री व जालौर लोकसभा क्षेत्र से 3 बार सांसद रहे बूटा सिंह को शिकस्त दी और लोस चुनाव 2019 में भी क्रमशः जीत दर्ज ।
देवजी 2009, 2014 एवं 2019 लोकसभा के तीनों चुनावों में लगातार विजयी हुए है।
व्यक्तिगत जीवन
देवजी भाई पटेल का जन्म २५ सितम्बर १९७६ को राजस्थान के जिले जालौर में जाजुसन सांचोर में हुआ। उनके पिता मानसिंगराम चौधरी तथा माता मीरा देवी है। वे पिछड़ा वर्ग की (कलबी) आँजणा जाति से ताल्लुक रखते है। उनका विवाह २८ अप्रैल १९९९ को इंद्रा देवी से हुआ।। जिससे उनके १ पुत्र और एक पुत्री हैं।
युवा ओलम्पिक खेल
युवा ओलंपिक खेल (वायओजी) अंतर्राष्ट्रीय ओलंपिक समिति द्वारा आयोजित अंतर्राष्ट्रीय मल्टी-स्पोर्ट कार्यक्रम है। खेल हर चार वर्षों में कंपित गर्मी और वर्तमान ओलंपिक खेल प्रारूप के अनुरूप सर्दी की घटनाओं में आयोजित किया जाता है। पहला ग्रीष्मकालीन संस्करण सिंगापुर में 14 से 26 अगस्त 2010 तक आयोजित किया गया था, जबकि पहला शीतकालीन संस्करण इंसब्रुक, ऑस्ट्रिया में 13 से 22 जनवरी 2012 को आयोजित किया गया था। एथलीटों की आयु सीमा 14 से 18 है। ऐसी घटना का विचार जोहान रोज़ेन्ज़ोप ने 1998 में ऑस्ट्रिया से किया था। 6 जुलाई 2007 को, ग्वाटेमाला सिटी में 119 वें आईओसी सत्र में अंतर्राष्ट्रीय ओलंपिक समिति (आईओसी) के सदस्यों ने ओलंपिक खेलों के एक युवा संस्करण के निर्माण को मंजूरी दे दी, आईओसी और मेजबान शहर के बीच की घटना की मेजबानी करने की लागत को साझा करने के इरादे से जबकि एथलीट और कोचों की यात्रा लागत आईओसी द्वारा भुगतान की जानी थी। इन खेलों में सांस्कृतिक आदान-प्रदान कार्यक्रम भी होंगे और ओलिंपिक एथलीटों को पूरा करने के लिए प्रतिभागियों के लिए अवसर होंगे।
युवाओं के लिए कई अन्य ओलंपिक समारोह, जैसे यूरोपीय यूथ ओलंपिक समारोह में गर्मियों और सर्दियों के संस्करणों और ऑस्ट्रेलियाई युवा ओलंपिक समारोह के साथ हर दूसरे वर्ष आयोजित किया गया, ने सफल साबित किया है इन खेलों की घटनाओं के बाद यूथ गेम्स का प्रारूप किया गया है। YOG बंद विश्व युवा खेलों के उत्तराधिकारी भी हैं।
वर्ष 2010 में सिंगापुर की ग्रीष्मकालीन युवा ओलंपिक खेलों और 2014 में नानजिंग ने 3600 एथलीटों की मेजबानी की और 13 दिनों तक चले, जबकि 2012 में इन्सब्रुक के शीतकालीन योग में 1059 एथलीट थे और 2016 में लिलेहैमर ने 1100 एथलीट थे और 10 दिनों तक चले थे। हालांकि यह प्रारंभिक अनुमानों से अधिक है, YOG अभी भी दोनों आकार में छोटा और साथ ही उनके वरिष्ठ समकक्ष से छोटा है। अगले ग्रीष्मकालीन YOG को ब्यूनस आयर्स के 2018 ग्रीष्मकालीन युवा ओलंपिक खेलों में शामिल किया जाएगा। अगले शीतकालीन YOG को जगह लेने के लिए लॉज़ेन के 2020 शीतकालीन यूथ ओलंपिक खेल होंगे।
इतिहास
1998 में यूथ ओलंपिक खेलों की अवधारणा ऑस्ट्रियाई औद्योगिक प्रबंधक जोहान रोसेनस्पफ से हुई थी। यह बचपन के मोटापे के बारे में बढ़ती वैश्विक चिंताओं और खेल गतिविधियों में युवाओं की गिरावट को लेकर, विशेषकर विकसित देशों में युवाओं के बीच था।  यह और अधिक मान्यता प्राप्त थी कि ओलंपिक खेलों के एक युवा संस्करण ओलंपिक खेलों में पालकों को बढ़ावा देने में मदद करेगा।  युवा लोगों के लिए एक ओलंपिक आयोजन होने के लिए इन कारणों के बावजूद, आईओसी का एक विशुद्ध खेल आयोजन होने की प्रतिक्रिया नकारात्मक थी।  आईओसी प्रतिनिधियों ने यह कार्यक्रम खेल के बारे में जितना ज्यादा सांस्कृतिक शिक्षा और विनिमय के रूप में करना चाहते थे, यही वजह है कि संस्कृति और शिक्षा कार्यक्रम (सीईपी) को खेलों के प्रत्येक उत्सव के एक घटक के रूप में विकसित किया गया। जैक्स रोगे, आईओसी अध्यक्ष ने 6 जुलाई 2007 को ग्वाटेमाला सिटी में 119 वीं आईओसी सत्र में युवा ओलंपिक खेलों की औपचारिक रूप से घोषणा की।  YOG के लिए कई लक्ष्यों हैं, और इनमें से चार में दुनिया के सर्वश्रेष्ठ युवा एथलीटों को एक साथ लाने, ओलंपिक में परिचय देने, ओलंपिक मूल्यों को शिक्षित करने और बहस करने में अभिनय शामिल है।  21 फरवरी 2008 को उद्घाटन ग्रीष्मकालीन युवा ओलंपिक के मेजबान के रूप में सिंगापुर शहर की घोषणा की गई।  12 दिसंबर 2008 को आईओसी ने घोषणा की कि इन्सब्रक, 1964 और 1976 शीतकालीन ओलंपिक की मेजबानी, 2012 में शीतकालीन युवा ओलंपिक के उद्घाटन का आयोजन होगा।
होस्ट शहरों की आवश्यकताएं
युवा ओलंपिक खेलों का स्तर ओलंपिक की तुलना में छोटा है, जो जानबूझकर होता है और छोटे शहरों में ओलंपिक आयोजन की मेजबानी करता है। संभावित होस्ट शहरों को एक ही शहर के भीतर सभी घटनाओं को रखने के लिए आवश्यक है और कोई नया स्पोर्ट्स प्लेसमेंट नहीं बनाया जाना चाहिए। इस बिल्डिंग अधिस्थगन के अपवादों में मीडिया केंद्र, कक्षाओं और कार्यशालाओं के लिए अखाड़ा सुविधाएं और कोच और एथलीटों के लिए एक गांव शामिल है।  यह गांव एथलीटों के लिए खेलों का दिल और गतिविधि का केंद्र होना है।  सभी एथलीटों और डिब्बों को शटल के द्वारा ले जाया जाएगा क्योंकि कोई नई या अद्वितीय परिवहन व्यवस्था आवश्यक नहीं है।  बोली प्रक्रियाओं के अनुसार, उद्घाटन और समापन समारोहों के लिए ट्रैक और फ़ील्ड स्टेडियम में 10,000 लोग होंगे और एक शहर में 2500 सीट की एक्वाटिक्स सुविधा होगी (ग्रीष्मकालीन संस्करणों के लिए)।
युवा ओलंपिक खेलों की सूची
2 सितंबर 2008 को आईओसी ने घोषणा की कि कार्यकारी बोर्ड ने 2012 में पहले शीतकालीन युवा ओलंपिक खेलों की मेजबानी करने के लिए उम्मीदवारों के बीच चार शहरों को चुना था। चार उम्मीदवार शहर हार्बिन, इन्सब्रुक, कूओपियो और लिलेहामेर थे। आईओसी के अध्यक्ष जैक्स रोगे ने आयोग को कुर्सी परिनला विबर्ग नियुक्त किया, जो परियोजनाओं का विश्लेषण किया। ग्रीष्मकालीन खेलों के साथ, यह सूची तब दो फाइनलिस्टों, इन्सब्रुक और कूओपियो, को नवंबर 2008 में छोटा कर दी गई थी। 12 दिसंबर 2008 को, यह घोषणा की गई थी कि इन्सब्रक ने खेल की मेजबानी करने के लिए कूओपियो को हराया था। नानजिंग, चीन का चयन पॉज़्नान पर आईओसी द्वारा किया गया था, पोलैंड 2014 युवा ओलंपिक का मेजबान शहर था। वैंकूवर में 2010 शीतकालीन ओलंपिक की शुरुआत के दो दिन पहले 10 फरवरी, 2010 को चुनाव हुआ था। लिलेहैमर, नॉर्वे ने 2016 शीतकालीन युवा ओलंपिक का आयोजन किया।
भांकरी
भांकरी भारतीय राज्य राजस्थान के करौली जिले की मंडरायल तहसील में एक गाँव और ग्राम पंचायत है। भांकरी की कुल जनसंख्या 3,647 है। भांकरी मंडरायल कस्बे से 33 किलोमीटर की दुरी पर है तथा करौली जिले के मुख्यालय से 20 किलोमीटर की दुरी पर है। यहाँ का मुख्य व्यवसाय पशुपालन है जबकि कुछ लोग तथा लाल पत्थर की खानों में मजदूरी करके अपनी आजीविका निर्वहन करते हैं। गर्मियों के दिनों में यहाँ विशेषकर पानी की काफी समस्या हो जाती है जिससे पशुपालन तथा आमजन के लिए जीवन दुष्कर हो जाता है।
जनसांख्यिकी
2011 के जनगणना आँकड़ों के अनुसार, भांकरी की कुल जनसंख्या 3,647 है जिसमें 2,007पुरुष एवं 1,640स्त्रियाँ शामिल हैं। गाँव में 0-6 वर्ष आयु वर्ग की जनसंख्या 619 है जो कुल जनसंख्या का 16.97% है। औसत लिंगानुपात 817 जो राजस्थान के औसत लिंगानुपात 928 की तुलना में कुछ कम है जबकि शिशु लिंगानुपात 853 है और यह भी राज्य के औसत 888 से कम ही है।
भांकरी में साक्षरता की स्थिति राजस्थान के औसत की तुलना में अच्छी नहीं है, वर्ष 2011 में यह 58.22% थी जबकि राजस्थान का औसत 66.11% था। इसमें पुरुषों में साक्षरता दर 72.33% एवं स्त्री साक्षरता मात्र 40.51% दर्ज की गयी।
मनमोहन देसाई
मनमोहन देसाई हिन्दी फ़िल्मों के एक निर्देशक हैं।
व्यक्तिगत जीवन
उनके पिता, Kikkubhai देसाई 1931-41 से एक भारतीय फिल्म निर्माता और पैरामाउंट स्टूडियो के मालिक (जो बाद में Filmalaya) था। उनकी प्रस्तुतियों, मुख्य रूप से स्टंट फिल्में शामिल 'सर्कस महारानी "," गोल्डन गैंग "," शेख Challi. " मनमोहन देसाई की बड़े भाई, सुभाष देसाई, 1950 के दशक में एक निर्माता बने और मनमोहन सिंह के साथ अपनी पहली तोड़ दिया हिन्दी फिल्म छलिया (1960). सुभाष बाद में मनमोहन के साथ निर्देशक के रूप में ब्लफ मास्टर, धरम वीर और देश Premee उत्पादन पर चला गया।
बतौर निर्देशक
बच्चन के अलावा, मनमोहन देसाई भी इस तरह 1960 फिल्म छलिया, शम्मी कपूर में प्रमुख पुरुष में राज कपूर जैसे सितारों के साथ Bluffmaster "1963 (" काम), Sachaa (1970) झूठा, रणधीर कपूर में राजेश खन्ना Raampur का लक्ष्मण (1972 में), में शशि कपूर "आ आंधी अंतराल Jaa" (1973), धर्मेंद्र और जितेंद्र धरम वीर (1977) और ऋषि कपूर में 'कुली' (1983) में.
1977 उसके लिए एक असाधारण वर्ष था। उनकी सभी फिल्मों में से चार जारी की है कि वर्ष बड़ी हिट: परवरिश, अमर अकबर एंथोनी, चाचा भतीजा और धरम वीर थे। पहले दो अमिताभ के साथ थे और बाद दो धर्मेंद्र के साथ थे।
मनमोहन देसाई जैसे आनंद बख्शी, साहिर लुधियानवी, कमर Jalalabadi, गुलशन बावरा और शैलेंद्र जैसे प्रयाग राज, KKShukla और Kader खान और गीतकार के रूप में लेखकों के साथ काम किया। अपने कैरियर के शुरू में वह संगीतकार कल्याणजी आनंदजी के साथ काम किया, बाद में लक्ष्मीकांत प्यारेलाल और संगीत के संगीतकार अनु मलिक के साथ 1980 के दशक में साथ.
मनमोहन देसाई की गुजराती मूल का था। उसकी पत्नी Jeevanprabha देसाई था। वह अप्रैल 1979 में मृत्यु हो गई। वह 1992 से अभिनेत्री नंदा से लगी थी 1994 में उनकी मृत्यु के समय तक। उसने एक बेटे केतन देसाई, जो अभी भी फिल्म उद्योग में शामिल है था। केतन कंचन कपूर, शम्मी कपूर और गीता बाली की बेटी से शादी की है।
पर 1 मार्च 1994, एक बीमार मनमोहन Khetwadi में अपने घर में देसाई की इमारत ग्रांट रोड, मुंबई के निकट है कि वह मालिक से कूद कर आत्महत्या कर ली. बहुत कम उसकी मौत के बारे में जाना जाता सिवाय इसके कि वह पुराने पीठ दर्द से पीड़ित थी।
अबाउट टाइम
अबाउट टाइम एक 2013 की ब्रिटिश रोमांटिक कॉमेडी-ड्रामा फिल्म है, जिसे रिचर्ड कर्टिस द्वारा लिखित और निर्देशित किया गया है और इसमें डोनल ग्लीसन, राशेल मैकऐड्म्स और बिल नाय ने अभिनय किया है। फिल्म 4 सितंबर 2013 को यूनाइटेड किंगडम में रिलीज़ हुई थी। फिल्म को समीक्षकों से सकारात्मक समीक्षा मिली। बॉक्स ऑफिस पर, इसने $12 मिलियन के बजट के मुकाबले $87.1 मिलियन की कमाई की।
संक्षेप
फिल्म एक ऐसे युवक (टीम) के बारे में है जो ￼￼समय यात्रा करने की क्षमता रखता है, एवं अपने भविष्य को बेहतर बनाने की उम्मीद में अपने अतीत को बदलने की कोशिश करता है।
उत्पादन
कर्टिस के स्वयं के प्रवेश से "धीमी गति से विकास" विचार की अवधारणा थी। विचार की उत्पत्ति तब हुई जब कर्टिस एक दोस्त के साथ दोपहर का भोजन कर रहा था और खुशी का विषय सामने आया। यह स्वीकार करने पर कि वह जीवन में वास्तव में खुश नहीं था, एक आदर्श दिन का वर्णन करते हुए बातचीत उसकी ओर मुड़ गई। यहाँ से कर्टिस ने महसूस किया कि दोपहर के भोजन का दिन, उनके लिए, एक ऐसा दिन था, जिसके कारण उन्होंने "सामान्य जीवन में आप खुशी कैसे प्राप्त करते हैं" के बारे में एक फिल्म लिखने का फैसला किया। यह सोचकर कि अवधारणा बहुत "सरल" थी, उन्होंने फिल्म में एक समय यात्रा तत्त्व जोड़ने का फैसला किया।
यद्यपि उत्पादन ने विभिन्न प्रभाव गृहों को अनुबंधित किया ताकि समय यात्रा प्रभावों को एक तमाशा की तरह महसूस करने की कोशिश की जा सके, उन्होंने परिणामी कार्य को "पूरी तरह से गलत" पाया और इसके बजाय अधिक कम-कुंजी दृष्टिकोण पर ध्यान केंद्रित किया। कर्टिस ने कहा है कि "अंत में यह एक प्रकार की समय-विरोधी यात्रा-यात्रा फिल्म बन जाती है। यह हर समय यात्रा सामग्री का उपयोग करता है लेकिन यह महसूस किए बिना कि यह विशेष रूप से एक विज्ञान कथा है या यह महसूस किए बिना कि समय यात्रा वास्तव में आपके जीवन को हल कर सकती है।"
कर्टिस को मुख्य रूप से एक पटकथा लेखक के रूप में जाना जाता है, और अबाउट टाइम एक निर्देशक के रूप में उनकी केवल तीसरी फिल्म थी (साथ ही एक टेलीविजन लघु); उन्होंने कहा कि यह फिल्म निर्देशक के रूप में उनकी आखिरी फिल्म होने की संभावना है, लेकिन वह फिल्म उद्योग में बने रहेंगे।
ज़ूई डेसचनेल मैरी की भूमिका के लिए बातचीत कर रहे थे लेकिन अंततः यह भूमिका मैकएडम्स के पास चली गई।
बेल्जियम राष्ट्रीय पुरुष हॉकी टीम
बेल्जियम राष्ट्रीय पुरुष हॉकी टीम, अंतरराष्ट्रीय पुरुष हॉकी में बेल्जियम का प्रतिनिधित्व करती है, और रॉयल बेल्जियम हॉकी संघ, बेल्जियम में हॉकी के लिए शासी निकाय द्वारा नियंत्रित होती है।
बेल्जियम ने 2018 में हॉकी विश्व कप जीता, और 2016 में रियो डी जेनेरो और 1920 एंटवर्प ग्रीष्मकालीन ओलम्पिक में एक रजत और कांस्य पदक जीत चुका है। वे 1995 से यूरोपीय चैम्पियनशिप में सात सेमीफाइनल में भी पहुंच चुके है, जिसमें वे 2007 में तीसरे स्थान और 2013 और 2017 में उपविजेता रह चुके है।
इतिहास
1902 में बेल्जियम में हॉकी खेल लाया गया था। देश का पहला क्लब 1904 में स्थापित किया गया था। 1907 में, कई क्लबों ने मिलकर बेल्जियम हॉकी संघ की स्थापना की। बेल्जियम ने जर्मनी के खिलाफ अपना पहला अंतरराष्ट्रीय मैच खेला, और यह अंतरराष्ट्रीय हॉकी संघ (एफआईएच) के संस्थापक सदस्यों में से एक था।
1920 और 1978 के बीच, बेल्जियम पहले तीन विश्व कपों में से दो और तेरह ग्रीष्मकालीन ओलंपिक में ग्यारह में शामिल हो चुका है। सफल शुरुआती सालों (1950 के दशक से पहले) ग्रीष्मकालीन ओलंपिक में सर्वश्रेष्ठ पांच में तीन बार होने के बाद, 1990 के दशक से बेल्जियम अंतरराष्ट्रीय क्षेत्र हॉकी शीर्ष पर पहुंचने से पहले छह दशकों तक टिका रहा।
2000 के दशक के आरंभ तक, रॉयल बेल्जियम हॉकी संघ ने युवाओं में भारी निवेश करना शुरू किया और इसकी संरचनाओं का आधुनिकीकरण किया। 2007 में, बेल्जियम ने यूरोपीय चैंपियनशिप में कांस्य पदक जीता, जो देश के इतिहास में पहला था। बेल्जियम ने 2008 ग्रीष्मकालीन ओलंपिक में 32 वर्षों बाद पहली बार योग्यता प्राप्त की थी।
बेल्जियम ने 2016 ग्रीष्मकालीन ओलंपिक में रजत पदक जीता, इससे पूर्व पह एंटवर्प में 1920 ग्रीष्मकालीन ओलंपिक में बेल्जियम तीसरे स्थान पर रहा था। दो साल बाद बेल्जियम ने 2018 हॉकी विश्वकप जीता। यह देश के इतिहास में पहला प्रमुख अंतरराष्ट्रीय खिताब था।
विश्व कप
विजेता  उप-विजेता   तीसरा स्थान   चौथा स्थान
पॆद्दचिंतकुंट (कर्नूलु)
पॆद्दचिंतकुंट (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
बडेनाकुण्ड, गंगोलीहाट तहसील
बडेनाकुण्ड, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
नाहरगढ़ दुर्ग
नाहरगढ़ का किला जयपुर को घेरे हुए अरावली पर्वतमाला के ऊपर बना हुआ है। आरावली की पर्वत श्रृंखला के छोर पर आमेर की सुरक्षा को ध्यान में रखते हुए इस किले को सवाई राजा जयसिंह द्वितीय ने सन १७३४ में बनवाया था। यहाँ एक किंवदंती है कि कोई एक नाहर सिंह नामके राजपूत की प्रेतात्मा वहां भटका करती थी। किले के निर्माण में व्यावधान भी उपस्थित किया करती थी। अतः तांत्रिकों से सलाह ली गयी और उस किले को उस प्रेतात्मा के नाम पर नाहरगढ़ रखने से प्रेतबाधा दूर हो गयी थी।
१९ वीं शताब्दी में सवाई राम सिंह और सवाई माधो सिंह के द्वारा भी किले के अन्दर भवनों का निर्माण कराया गया था जिनकी हालत ठीक ठाक है जब कि पुराने निर्माण जीर्ण शीर्ण हो चले हैं। यहाँ के राजा सवाई राम सिंह के नौ रानियों के लिए अलग अलग आवास खंड बनवाए गए हैं जो सबसे सुन्दर भी हैं। इनमे शौच आदि के लिए आधुनिक सुविधाओं की व्यवस्था की गयी थी। किले के पश्चिम भाग में “पड़ाव” नामका एक रेस्तरां भी है जहाँ खान पान की पूरी व्यवस्र्था है। यहाँ से सूर्यास्त बहुत ही सुन्दर दिखता है।
सबवे (रेस्तरां)
सबवे एक अमेरिकी रेस्तरां फ़्रैन्चाइज़ है जो मुख्यतः सबमरीन सैंडविच (सब्स), सलाद और व्यक्तिगत पिज़्ज़ा बेचता है। यह डॉक्टर्स एसोसिएट्स, इंक. के स्वामित्व में और उसके द्वारा संचालित है। (DAI). यथा 1 अक्टूबर 2010 सबवे 92 देशों/प्रदेशों में 33,556 रेस्तरां सहित दुनिया के सबसे तेज़ी से बढ़ने वाले फ़्रैन्चाइज़ियों में से एक है। यह विश्व स्तर पर सबसे बड़ा एकल-ब्रांड रेस्तरां श्रृंखला और दूसरा सबसे बड़ा वैश्विक रेस्तरां संचालक है जो Yum! (यम) ब्रांड (35,000 स्थानों पर) के पीछे है।
सबवे का मुख्य प्रचालन कार्यालय मिलफ़र्ड, कनेक्टिकट में है और पांच क्षेत्रीय केंद्र सबवे के वर्धमान अंतर्राष्ट्रीय परिचालनों में मदद कर रहे हैं। यूरोपीय फ्रैन्चाइज़ियों के क्षेत्रीय कार्यालय एम्स्टर्डम, नीदरलैंड में स्थित हैं। ऑस्ट्रेलिया और न्यूज़ीलैंड को समर्थन ब्रिस्बेन, ऑस्ट्रेलिया से मिलता है; मध्य पूर्वी देशों को बेरूत, लेबनान में स्थित कार्यालयों से समर्थन दिया जाता है; एशियाई स्थानों को सिंगापुर से; भारत और लैटिन अमेरिका का समर्थन केंद्र मियामी, फ़्लोरिडा में है। ब्रिटेन और आयरलैंड में कंपनी को 2010 तक 2,010 रेस्तरां विस्तृत करने की उम्मीद है।
इतिहास
फ़्रेड डी लुका ने 1965 में पारिवारिक मित्र हेडी पिनेरो और पीटर बक से अपनी पहली सैंडविच की दुकान खोलने के लिए $1,000 उधार लिए, जब उनकी उम्र केवल 17 वर्ष थी। वे कॉलेज की शुल्क अदायगी के लिए पैसे जुटा रहे थे। उन्होंने अपनी दुकान के लिए ब्रिड्जपोर्ट, कनेक्टिकट में ईस्ट मेन स्ट्रीट और बॉस्टन एवेन्यू के कोने में एक औसत दर्जे का स्थान चुना, लेकिन पहले ही दिन दोपहर तक असंख्य ग्राहक जुटने लगे. उन्होंने रेडियो विज्ञापन में नाम को पीट्ज़ सबमरीन्स के रूप में प्रचारित किया, जो सुनने में "पिज़्ज़ा मरीन्स" जैसा लगता था, इसलिए उन्होंने नाम को बदल कर "पीट्ज़ सब्स" कर दिया और अंततः "सबवे" नाम अपना लिया गया और उन्होंने न्यूयॉर्क शहर की सबवे प्रणाली के नक्शों से अपनी दुकान को सजाया, जो थीम आज भी जारी है। यथा 30 दिसम्बर 2008, कंपनी के 91 देशों में 32,401 फ़्रैन्चाइज़ी स्थान हैं और इसने बिक्री में प्रति वर्ष US$9.05 बिलियन उपजाया है। 2007 में, फ़ोर्ब्स मैगज़ीन ने $1.5 बिलियन निवल मूल्य सहित डी लुका को 400 सबसे अमीर अमेरिकियों में 242वें स्थान पर नामित किया।
पारंपरिक रेस्तरां के अलावा, सबवे कई ग़ैर पारंपरिक स्थानों पर भी संचालित होता है। उदाहरण के लिए, वॉल-मार्ट स्टोर्स के अंदर और 200 सैनिक अड्डों पर 900 सबवे अवस्थित हैं, जिसमें शामिल हैं पेंटगॉन के अंदर तीन सहित ईराक़ और अफ़गानिस्तान के कई स्थान और साथ ही, कॉलेज और यूनिवर्सिटी परिसरों में इनकी संख्या बढ़ती जा रही है। ब्रिटेन और आयरलैंड में कुछ सबवे लोंडिस स्टोर्स के अंदर स्थित हैं।
सबवे रेस्तरां को ऑन्त्रप्रीनर मैगज़ीन के शीर्ष 500 फ़्रैन्चाइज़ियों में लगातार दर्जा दिया जा रहा है और 2008 में इसे समग्रतः #2 फ़्रैन्चाइज़ी के रूप में चुना गया। इसके अतिरिक्त, इसे #3 "सर्वाधिक वर्धमान फ़्रैन्चाइज़" और #1 "वैश्विक फ़्रैन्चाइज़" के रूप में भी दर्जा दिया गया है।
उत्पाद
कई फ़ास्ट फ़ूड ब्रांडों की तरह, सबवे उत्पाद की संगतता को बनाए रखने और लागत कम करने के उद्देश्य से जमे हुए उत्पाद का उपयोग करता है। सभी सबवे ब्रेड को डीफ़्रॉस्ट किए गए ब्रेड स्टिक से ताज़ा बेक किया जाता है। बीफ़, टर्की और अन्य मांस से बने खाद्य-पदार्थ जैसी सामग्रियों को प्रशीतित किया जाता है और रात भर डीफ़्रोस्ट के बाद, अगले दिन बिक्री के लिए तैयार किया जाता है। सभी कुकीज़ और पेस्ट्री डीफ़्रॉस्ट किए जाते हैं और प्रत्येक दिन ताज़ा खाने के लिए दुबारा गरम करके पेश किए जाते हैं। सब्जियां कारख़ानों में तैयार होती हैं और खाने के लिए तैयार वैक्यूम पैक में सीलबंद करके दुकानों को वितरित किए जाते हैं।
2001 में, सबवे ने अपने मेनू में मसालेदार ब्रेड और कई विशिष्ट चीज़ों को जोड़ा तथा 2003 में, कई सबवे मार्केट ने विशेष रूप से कोको-कोला की आपूर्ति के लिए अपने पेय पदार्थ के अनुबंध को बदल दिया, जबकि पहले उसने कोक या पेप्सी में किसी एक को बेचने का निर्णय व्यक्तिगत बाज़ार पर छोड़ दिया था।
सबवे के मेनू दुकानवार, देशवार और बाज़ारवार भिन्न होते हैं। इन्हें COP (देश वैकल्पिक कार्यक्रम), SOP (दुकान वैकल्पिक कार्यक्रम), MOP (बाज़ार मात्र कार्यक्रम) माना जाता है, लेकिन कुछ मूल चीज़ें शामिल होती हैं जो प्रत्येक दुकान पर उपलब्ध होती हैं। दुकान पर बिकने वाली मुख्य खाद्य वस्तु है सबमरीन सैंडविच, जो "छह-इंच" (15 से.मी.), "फ़ुटलॉन्ग" (30 सें.मी.) और "चार-इंच" (10 से.मी.) "मिनी सब" आकारों में उपलब्ध हैं। सभी सबवे दुकानें ग्राहकों को सलाद, टमाटर, प्याज़, शिमला मिर्च, खीरा, जैतून, भरवां मिर्च और अचार, साथ ही, गाज़र, मकई, मूली और अवोकेडो जैसे बाज़ार चयनित विकल्प प्रदान करती हैं। अन्य फ़ास्ट-फ़ूड रेस्तरां की तरह, वे "सीमित समय की पेशकश" या समय-समय पर LTO प्रदान करते हैं। उनके मानक मेनू के अलावा, सबवे सभी प्रकार के अवसरों के लिए खान-पान उपलब्ध कराते हैं। वे "जायन्ट सब्स" पेश करते हैं, जो कम से कम तीन फ़ीट लंबा होता है। ये विशाल सैंडविच थोक में और या लगभग किसी भी विनिर्देश पर ऑर्डर किए जा सकते हैं, जिसे सबवे ने ग्राहक की व्यक्तिगत रुचि के अनुकूल प्रत्येक सैंडविच को बनाने के अपने अभियान के अंश के रूप में विज्ञापित किया है। सबवे सैंडविच थाली भी पेश करता है, जहां प्रत्येक थाली में 5 फ़ुटलॉन्ग सैंडविच शामिल होते हैं। कुकी थाली भी पेश किए जाते हैं, जिसमें 3 दर्जन कुकीज़ शामिल होते हैं।
श्रृंखला की सबसे लोकप्रिय सैंडविच है BMT, जो मूलतः ब्रुकलीन मैनहट्टन ट्रांज़िट का द्योतक है, लेकिन अब यह बिगेस्ट (सबसे बड़ा), मिटिएस्ट (मांसल), टेस्टिएस्ट (स्वादिष्ट) को सूचित करता है। सैंडविच में सलामी, पेपरोनी और हैम शामिल हैं। यथा 2004, यह ब्रिटेन में सबवे का सबसे लोकप्रिय ठंडा सैंडविच था।
2006 में, संयुक्त राज्य अमेरिका में पहला कोशेर सबवे रेस्तरां उपनगर क्लीवलैंड, ओहियो में खुला. सबवे के प्रवक्ता जारेड फ़ोगल उद्घाटन के अवसर पर उपस्थित थे। "मामूली परिवर्तनों के साथ, जैसे कि सूअर का मांस रहित उत्पाद और सोया आधीरित पनीर के उपयोग के साथ, मेनू लगभग किसी अन्य सबवे रेस्तरां के समान ही है". तब से, कोशेर सबवे, न्यूयॉर्क, लॉस एंजिल्स, कैन्सस सिटी और बाल्टीमोर में और साथ ही, लिविंगस्टन, एन.जे. में खुले तथा मिलवाउकी, बॉस्टन और डेट्रायट के उपनगर वेस्ट ब्लूमफ़ील्ड, मिशिगन के JCC के भीतर भी खोलने की योजनाएं घोषित की गईं. इनमें से कुछ स्थानों पर सोया पनीर परोसा जाता है, लेकिन अधिकांश किसी भी रूप में पनीर प्रदान नहीं करते.
मुस्लिम देशों में सभी सबवे रेस्तरां हलाल मेनू पेश करते हैं। संयुक्त राज्य अमेरिका में कम से कम दो सबवे रेस्तरां, तीन कनाडा में और एक सौ से अधिक यूनाइटेड किंगडम में ऐसा ही करते हैं। इन दुकानों की सफलता मिलीजुली रही है, जिनमें कई स्थानों ने इसके परिणामस्वरूप कम बिक्री सूचित की है, लेकिन कंपनी कई और हलाल दुकानें खोलेगी.
सबवे सैंडविच के अलावा भी अन्य चीज़ें उपलब्ध कराता है; नाश्ते में खाने को बैगल (रोटी), अंडा और सॉसेज सैंडविच जैसे बेक की गई वस्तुएं मिलती हैं और यथा जुलाई व अगस्त 2005 से "व्यक्तिगत पिज़्ज़ा" कुछ चयनित बाज़ारों में उनके मेनू पर उपलब्ध है। व्यक्तिगत पिज़्ज़ा आदेश पर बनाए जाते हैं (जैसा कि उनके सैंडविच) और "90 सेकंड से कम समय में" (85 सेकंड पकाने के लिए) गरम किए जाते हैं जैसा कि टेलीविज़न पर विज्ञापनों में दिखाया जाता है। नाश्ता और पिज़्ज़ा आइटम केवल कुछ दुकानों में उपलब्ध हैं। ज्यादातर दुकानें अनुरोध पर अतिरिक्त टॉपिंग प्रदान करते हैं। नवम्बर 2009 में, सिएटल्स बेस्ट कॉफ़ी ने घोषणा की कि उन्होंने सबवे के नाश्ते की पेशकश के रूप में ताज़ा बनाए गए कॉफ़ी को पेश करने के समझौते पर हस्ताक्षर किए हैं।
2009 के ज़गट फ़ास्ट फ़ूड सर्वेक्षण ने महा श्रृंखला वर्ग में सबवे को "स्वस्थ विकल्प" के सर्वश्रेष्ठ प्रदाता के रूप में आंका. सबवे "सर्वश्रेष्ठ सेवा" और "सर्वाधिक लोकप्रिय" वर्ग में भी प्रथम रहा, हालांकि समग्र रूप से वह वेंडीज़ के पीछे दूसरे नंबर पर था।
विज्ञापन
सबवे विज्ञापन नारा "खाओ ताज़ा हर दिन" का उपयोग करता है यह समझाने के लिए कि कैसे हर सैंडविच ताज़ा बेक किए गए आटे से बनाया जाता है, जिसमें कर्मचारियों द्वारा, जो सबवे के शब्दों "सबवे सैंडविच कलाकार" कहलाते हैं, ग्राहकों के सामने उनके विनिर्देशों के अनुसार ताज़ा सामग्री के उपयोग से तैयार किया जाता है।
नवंबर 2007 में, सबवे के अमेरिकी विज्ञापन में फ़ैमिली गाइ से पीटर ग्रिफ़िन का किरदार शामिल था जो उनके नए सबवे फ़ीस्ट सैंडविच का गुण-गान करता है। सबवे ने प्रचार साधन के रूप में स्कैबल गेम पर आधारित तत्काल जीतने वाली प्रतियोगिताओं का भी उपयोग किया है।
सबवे की विशेष रूप से अमेरिकी श्रृंखला चक के लिए, उसके पहले सीज़न से ही उत्पाद नियोजन टेलीविजन विज्ञापन अभियान भी चला रहा है। दूसरे सीज़न में जैसे-जैसे रेटिंग घटती गई, प्रशंसकों ने "चक बचाओ" अभियान शुरू कर दिया, जिसमें सीज़न के फ़िनाले के दिन, यानी 27 अप्रैल 2009 को सबवे से फ़ुट-लॉन्ग सैंडविच की खरीदी की जानी थी। सबवे विपणन अधिकारी टोनी पेस ने कथित तौर पर उसे "बरसों में" रेस्तरां श्रृंखला द्वारा सर्वोत्तम उत्पाद विज्ञापन कहा.
$5 फ़ुटलॉन्ग
2008 में, सबवे ने महाद्वीपीय संयुक्त राज्य अमेरिका में केवल सीमित समय के प्रोत्साहन के रूप में "पांच डॉलर फ़ुट-लॉन्ग" सबमरीन सैंडविच की पेशकश की. प्रीमियम और डबल मीट सब के अतिरिक्त, सभी फ़ुटलॉन्ग $5 में उपलब्ध थे। "पांच डॉलर फ़ुटलॉन्ग" जल्द ही कंपनी का सबसे सफल प्रोत्साहन बन गया। प्रारंभिक कार्यक्रम के पूरा होने पर, ग्राहकों की प्रतिक्रिया ने सबवे को स्थाई "पांच डॉलर फ़ुट-लॉन्ग एवरीडे वैल्यू मेनू" तैयार करने पर प्रेरित किया जिसमें कुछ $5 प्रति फ़ुटलॉन्ग सैंडविच शामिल थे। बाज़ारवार भिन्नता रही कि कौन-से सब $5 के होंगे.
सब क्लब
कई सालों तक, सबवे रेस्तरां ने "सब क्लबर्स" नामक एक ग्राहक पुरस्कार कार्यक्रम की पेशकश की. ग्राहकों को सैंडविच खरीदने पर एक विशेष टिकट दिया जाता था, एक छह-इंच वाले सैंडविच पर एक टिकट और फ़ुट-लॉन्ग पर दो टिकटें दी जाती थीं; ग्राहकों को "सब क्लब कार्ड" नामक छोटे कार्ड भी दिए जाते थे जिन पर टिकटें चिपकानी होती थी और उन्हें एक व्यवस्थित रूप में संग्रहित करना पड़ता था। मूलतः, टिकटें एक मुफ़्त सामान्य सैंडविच के लिए प्रतिदेय थे (डबल मीट या एक्स्ट्रा चीज़ के साथ अतिरिक्त शुल्क तब भी लागू था) और कोई अतिरिक्त खरीदारी नहीं करनी पड़ती थी- एक मुफ़्त छह-इंच सैंडविच के लिए बारह टिकटें और एक मुफ़्त फ़ुट-लॉन्ग के लिए चौबीस टिकटें देनी पड़ती थी। बच्चों के लिए भी एक सब क्लब स्थापित किया गया था, जहां प्रत्येक बच्चों के दाम के भोजन की खरीदारी पर एक टिकट अर्जित किया जा सकता था और अंततः आठ टिकटों पर एक मुफ़्त बच्चों का भोजन खरीदा जा सकता था। बाद में, नियमित सब क्लब को बदल कर आठ टिकटों पर एक मुफ़्त छह-इंच और सोलह टिकटों पर मुफ़्त फ़ुट-लॉन्ग कर दिया गया, जिसमें यह शर्त जोड़ दी गई कि टिकटों के मोचन के लिए एक 21 fl oz (621 mL) या बड़े ड्रिंक की खरीदारी ज़रूरी है।
जून 2005 के प्रारंभ में, सबवे ने घोषणा की कि जालसाजी की वजह से लोकप्रिय ग्राहक पुरस्कार कार्यक्रम को चरणबद्ध रूप से समाप्त किया जाएगा. कार्यक्रम के समापन के लिए एक और कारण, जिसे कंपनी ने नहीं बताया, वह था सबवे के कर्मचारियों और सहयोगियों द्वारा बड़ी मात्रा में टिकटों की आंतरिक चोरी, जिसमें eBay जैसे स्थानों पर टिकटों की ऑनलाइन बिक्री भी शामिल है। आधिकारिक तौर पर सब क्लब कार्यक्रम को डॉक्टर्स एसोसिएट्स द्वारा अमेरिका और कनाडा में बंद कर दिया गया है और ऑस्ट्रेलिया जैसे कई अन्य प्रमुख बाज़ारों ने भी कार्यक्रम को बंद करने का स्थानीय तौर पर निर्णय लिया है। तथापि, सब क्लब कार्यक्रम जर्मनी और कुछ छोटे विकासशील बाज़ारों में अब भी मौजूद है।
अमेरिका और कनाडा तथा ब्रिटेन में भी सहभागी सबवे रेस्तरां अब ग्राहकों को एक "सबवे कार्ड" देते हैं, जो संग्रहीत-मूल्य नकद कार्ड के रूप में कार्य करता है। कुछ राज्यों और प्रांतों में, कार्ड एक "सबवे पुरस्कार कार्ड" के रूप में भी कार्य करता है, जिसमें ग्राहकों को मुफ्त भोजन और सैंडविच के लिए अंक कमाना अनुमत है। सब क्लब कार्यक्रम के विपरीत, अंकों की भुनाई के समय किसी अन्य खरीद की जरूरत नहीं है और गुम होने या चोरी होने वाले पंजीकृत कार्ड प्रतिस्थापित किए जा सकते हैं। सबवे आवधिक प्रोत्साहन चलाता है जो निश्चित डॉलर राशि द्वारा सबवे कार्ड की पूर्वभराई के लिए मुफ़्त सब प्रदान करते हैं, जो सामान्यतः mysubwaycard.com में सूचीबद्ध हैं।
एक "सबकार्ड" पुरस्कार कार्ड प्रणाली में, संप्रति बारकोड वाले कार्ड का उपयोग किया जा रहा है, लेकिन पहले चुंबकीय स्वाइप कार्ड का इस्तेमाल होता था, जो आयरलैंड द्वीप (आयरलैंड गणतंत्र और उत्तरी आयरलैंड) के ज़रिए परिचालित होता है।. इसमें ऊपर वर्णित अमेरिकी प्रणाली से अलग अंक प्रणाली है और इसे नकद संग्रहीत करने के लिए उपयोग में नहीं लाया जा सकता है।
प्रायोजन (स्पॉन्सरशिप)
सबवे दो NASCAR स्प्रिंट कप श्रृंखला स्टॉक कार दौड़ का कॉर्पोरेट प्रायोजक है: फ़ीनिक्स इंटरनेशनल रेसवे में आयोजित सबवे फ़्रेश फ़िट 600 और मार्टिन्सविले स्पीडवे में आयोजित सबवे 500. इसके अलावा, सबवे एडवर्ड्स कार्ल द्वारा चालित NASCAR स्प्रिंट कप संख्या 99 कार का प्राथमिक प्रायोजक रहा है। 2007 में, टोनी स्टीवर्ट विज्ञापन में जारेड फ़ोगल के साथ दिखाई दिए और उन्होंने 2008 सबवे फ़्रेश फ़िट 500 में सबवे के प्राथमिक प्रायोजन के साथ अपनी #20 होम डिपो टोयोटा चलाई, वे अब #14 ऑफ़िस डिपो शेवी चलाते हैं। इससे पहले, 2001 में सबवे ने कम से कम जेफ़ परविस के #51 कार को प्रायोजित किया था। उन्होंने साइकिल चलाने के समर्थक टीम का भी प्रायोजन किया और 2008 में क्लब के बंद होने से पहले ग्रेटना एफ़.सी. के शर्ट पर अपना नाम छपवाया था। 1996 की फ़िल्म हैपी गिलमोर में सबवे ने एक नामधारी किरदार का प्रायोजन किया था। जुलाई 2009 में एडिनबर्ग मीडोज़ बेसबॉल टीम ने घोषणा की कि सबवे आगामी बेसबॉल सीज़न के लिए उनका आधिकारिक प्रायोजक होगा. सबवे 2009 लिटल लीग वर्ल्ड सीरिज़ का भी प्रायोजक रहा है, जहां उन्होंने सबवे फ़्रेश फ़िट मील्स को विज्ञापित किया।
सैंडविच आकार
2 फ़रवरी 2007 को, एरिज़ोना तौल और माप विभाग की मदद से KNXV-TV ने सूचना दी कि तीन सबवे सैंडविच, जो प्रत्येक 3 ft रूप में अंकित थे, केवल 2 ft, 2 ft और 2 ft लंबे थे। उस राज्य में अनुमत लंबाई में अधिकतम अंतर 3% है, जो 3-फ़ुट सब पर 1.08 in है। अतिरिक्त अध्ययन पर, रिपोर्ट से पता चला कि सबवे के 3-फ़ुट सैंडविचों को रखने के लिए डिज़ाइन किए गए डिब्बे लंबाई में केवल 2 ft थे; अधिकतम स्वीकार्य अंतर से छोटे. रिपोर्ट के जवाब में सबवे ने कहा कि संप्रति वे जायन्ट सब की लंबाई के लिए विशिष्ट या सूचित लंबाई के संबंध में अपने विज्ञापन, प्रचार, प्रशिक्षण और पैकेजिंग सामग्री के पुनर्मूल्यांकन की प्रक्रिया में हैं और अपने फ़्रैन्चाइज़ियों को परामर्श दे रहे हैं कि वे अपने ग्राहकों के साथ केवल अपेक्षित सर्विंग की समीपवर्ती संख्या के बारे में चर्चा करें और विशिष्ट लंबाई की माप के बारे में नहीं.
फ़्रैन्चाइज़ संबंध
डलास मॉर्निंग न्यूज़ ने एक सैनिक के सबवे दुकान की सबवे द्वारा जब्ती का मामला रिपोर्ट किया, जब वह 2006 में अफ़गानिस्तान में तैनात था। दुकान सेना के एक रिज़र्व-सैनिक लियॉन बेटी, जूनियर के स्वामित्व में था, जिसे अपने पहले सबवे की खरीदी के तीन साल बाद, मार्च 2005 में स्वतंत्रता तक संग्राम के लिए आह्वान भेजा गया। बेटी ने आरोप लगाया कि सबवे ने अमेरिकी सैनिक नागरिक राहत अधिनियम का उल्लंघन किया है। बेटी द्वारा सबवे के प्रति दायर एक संघीय मुकदमा खारिज कर दिया गया। इसके बाद बेटी ने डलास काउंटी, टेक्सास के राज्य अदालत में मुकदमा दायर किया। मुकदमेबाजी का निपटारा किया गया और दिसम्बर, 2009 को पूर्वाग्रह सहित खारिज कर दिया गया।
एरिक स्क्लॉज़र द्वारा लिखित 2001 की पुस्तक फ़ास्ट फ़ूड नेशन में सबवे की फ़्रैंचाइज़िंग नीतियों की आलोचना की गई। उसमें दावा किया गया कि 1990 के दशक में, सबवे अपने फ़्रैंचाइज़ियों के साथ कई कानूनी विवादों में फंसा था, जो आम तौर पर अतिक्रमण से संबंधित थे (अत्यधिक आक्रामक विस्तार, जिसमें दो रेस्तरां इतने नज़दीक अवस्थित हैं कि उन्हें एक दूसरे के साथ प्रतिस्पर्धा करना पड़ता है).
पुस्तक ने क्षेत्रीय रूप से कंपनी के विकास का कार्य संभालने वाले "विकास एजेंटों" को दोषी ठहराया. वे अपने फ़्रैंचाइज़ी शुल्क का कुछ प्रतिशत अपने स्थानीय क्षेत्र के लिए बनाए रखते हैं और इसलिए उनके हित में है कि क्षेत्रीय सबवे अवस्थितियों पर उसके प्रभाव के बावजूद क्षेत्र में सबवे रेस्तरां से बाज़ार को भर दें. हालांकि इससे प्रत्येक सबवे स्थान के प्रति कम मुनाफ़ा हो सकता है, लेकिन समग्र क्षेत्र के लिए यह उच्चतर लाभ हासिल कर सकता है और इसलिए संपूर्ण श्रृंखला और विकास एजेंट को अधिक लाभ मिलता है।
सबवे के तेजी से विकास के लिए अधिकांशतः उसके असामान्य व्यापार मॉडल को जिम्मेदार ठहराया जा सकता है। अधिकांश फ़्रैंचाइज़ियों के विपरीत, मूल कंपनी कोई रेस्तरां संचालित नहीं करती है। स्थानीय फ़्रैन्चाइज़ी दुकान चलाता है और ज्यादातर बाज़ारों में सबवे फ़्रैन्चाइज़ी के साथ उस क्षेत्र के लिए उसे अपना विकास एजेंट बनने के लिए अनुबंध करता है। उसके बाद विकास एजेंट नए स्थानों को विकसित करने, कम से कम मासिक आधार पर दुकानों के मूल्यांकन और फ़्रैन्चाइज़ियों की जो भी ज़रूरत हो उसमें मदद देने के लिए जिम्मेदार होता है। DAI प्रत्येक दुकान से सभी निवल बिक्री पर 8% रॉयल्टी लेता है।
निवल बिक्री का एक अंश फ़्रैन्चाइज़ी विज्ञापन निधि के लिए भी एकत्रित किया जाता है, जिसे आम तौर पर FAF संक्षिप्त नाम से निर्दिष्ट किया जाता है। संप्रति सर्वाधिक सामान्य दर है निवल बिक्री का 4.5%, लेकिन कुछ बाज़ारों में दर 3 से 5% तक हो सकता है। संयुक्त राज्य अमेरिका, कनाडा और ऑस्ट्रेलिया में, सबवे फ़्रैन्चाइज़ी विज्ञापन निधि न्यास, जो SFAFT नाम से भी जाना जाता है, विज्ञापन के लिए इस निधि के उपयोग को नियंत्रित करता है, जबकि अन्य बाज़ारों में इसका नियंत्रण अंतर्राष्ट्रीय फ़्रैन्चाइज़ी विज्ञापन निधि द्वारा किया जाता है, जो iFAF के रूप में भी जाना जाता है। SFAFT एक स्वतंत्र निजी न्यास है, जिसे सबवे के फ़्रैन्चाइज़ियों द्वारा मतदान से चयनित निदेशक मंडल द्वारा संचालित किया जाता है, जबकि iFAF का संचालन DAI द्वारा किया जाता है। स्थानीय बाज़ार फ़्रैन्चाइज़ियों के एक स्थानीय मंडल का भी चुनाव करते हैं जो अपने बाज़ार के लिए विशिष्ट विज्ञापन पर निर्णय लेते हैं। अन्य प्रमुख फ़्रैन्चाइज़ियों के विपरीत, सबवे की मूल कंपनी श्रृंखला के विज्ञापन की दिशा में कोई योगदान नहीं देती है।
DAI और SFAFT, एक दूसरे के साथ SFAFT द्वारा अत्यधिक प्रशासनिक और कर्मचारी लागत और एकतरफ़ा निर्णय लेने के दावों पर क़ानूनी लड़ाइयों में उलझी है, जो अंततः DAI द्वारा, मौजूदा फ़्रैन्चाइज़ियों के लिए लाभकारी नहीं होगा. इस विवाद के उपफल के रूप में, संयुक्त राज्य अमेरिका, कनाडा और ऑस्ट्रेलिया के बाहर के बाज़ारों के लिए एक नए संगठन, अंतर्राष्ट्रीय फ़्रैन्चाइज़ी विज्ञापन निधि का गठन किया गया। यथा 1 जनवरी 2009 से SFAFT अब उन बाज़ारों के विज्ञापन में शामिल नहीं है।
ब्रिटेन VAT उपचार
अक्टूबर 2010 में, ब्रिटेन में सबवे फ़्रैंचाइज़ी एच.एम.राजस्व और सीमा-शुल्क द्वारा लागू, सभी टोस्ट किए गए सब्स पर मानक VAT के भुगतान के खिलाफ़ उच्च न्यायालय में अपील हार गया। इसके परिणामस्वरूप ब्रिटेन में, एक टोस्ट किए गए सब पर वाट देना पड़ता है, जबकि परिसर से बाहर खाए गए ठंडे सब पर नहीं. इसके विपरीत, ग्रेग्स (Greggs), क्विज़नोस (Quiznos) और मॅकडोनाल्ड्स (म्च्दोनाल्ड्स) जैसे प्रतियोगियों को इसी प्रकार के खाद्य पदार्थ पर VAT का भुगतान नहीं करना पड़ता है।
ब्रेड की पोषाहार सामग्री
सबवे द्वारा अपने ब्रेड में उच्च फ़्रक्टोज़ कॉर्न सिरप के प्रचलित उपयोग के लिए आलोचना की जाती है। इसकी "9-अनाज" वाले ब्रेड में विशेष रूप से अनाज के दानों से ज़्यादा कॉर्न सिरप पाए जाने का विशेष रूप से उल्लेख किया जाता है।
2021–2022 पशु क्रूरता अभियान
सबवे रेस्तरां को एक अभियान द्वारा लक्षित किया गया है जिसमें दावा किया गया है कि वे इसका उपयोग करते हैं पशुओं पर निर्दयता भारत में उनकी आपूर्ति श्रृंखला में यह अभियान दावा करता है कि सबवे रेस्तरां अंडे का उपयोग करते हैं बैटरी केज जिन पर प्रतिबंध लगा दिया गया है यूरोपीय संघ परिषद के निर्देश 1999/74/EC. इस अभियान में इस रेस्टोरेंट श्रृंखला के लिए लक्षित बाजार अब तक रहे हैं भारत, जापान and सऊदी अरब.
वैश्विक अवस्थिति
सबवे 92 देशों और प्रदेशों में 33,556 दुकानें संचालित करता है
महाविहार
महाविहार बौद्ध मठों में सर्वाधिक महत्वपूर्ण एवं बडे विहारों (बौद्ध मठ) को कहा जाता था। परंपरानुसार नालंदा, ओदंतपुर, विक्रमशिला इत्यादि के विहारों को इस श्रेणी में रखा जाता है। इसके अतिरिक्त श्रीलंका में अनुराधापुर में स्थित बौद्ध विहार का नाम ही "महाविहार" था, जिसका निर्माण 247 - 207 ईसा पूर्व हुआ था।
रजवाड़ा
रजवाड़ा शब्द का अर्थ होता है
यह पुल्लिंग शब्द है, जिसका विच्छेद है राज्य+बाड़ा rajaon ka Raj karne ka Chitra
सुरेंद्र दुबे
सुरेंद्र दुबे (Surendra Dubey) कॉमिक कविताओं के एक भारतीय व्यंग्यवादी और लेखक हैं। वह पेशे से एक आयुर्वेदिक चिकित्सक भी हैं। दुबे का जन्म 8 जनवरी 1953 को भारतीय राज्य छत्तीसगढ़ में दुर्ग के बेमेतरा में हुआ था। उन्होंने पांच किताबें लिखी हैं  वह कई मंचो और टेलीविजन शो पर दिखाई दिया है।  उन्हें भारत सरकार द्वारा 2010 में, देश के चौथे उच्चतम भारतीय नागरिक पुरस्कार पद्म श्री से सम्मानित किया गया था। वह 2008 में काका हाथ्री से हसया रत्न पुरस्कार के भी प्राप्तकर्ता हैं।
सुखी राम भारतीय
सुखी राम भारतीय,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के इलाहाबाद जिले के 176 - फूलपुर विधान सभा निर्वाचन क्षेत्र से कांग्रेस की ओर से चुनाव में भाग लिया।
थकुलसारी छोटी-खा.प.३, थलीसैंण तहसील
थकुलसारी छोटी-खा.प.३, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
मध्य प्रदेश के मुख्यमन्त्रियों की सूची
मध्य प्रदेश का मुख्यमंत्री मध्य भारत के राज्य मध्य प्रदेश का प्रमुख होता है। मध्य प्रदेश के मुख्यमंत्रियों की सूची यहाँ दी गई है।
मध्‍यप्रदेश मे सबसे कम और अधिक समय तक रहने वाले मुख्‍यमंत्री
मध्‍यप्रदेश के पहले मुख्‍यमंत्री पण्डित रविशंकर शुक्‍ल जी थे, ये कांग्रेस पार्टी से सम्‍बंधित थे। मध्‍यप्रदेश मे सबसे कम समय अवधि तक मुख्‍यमंत्री का कार्यभार सम्‍भालने वाले मुख्‍यमंत्री श्री नरेश चन्‍द्र जी है, ये कुल 12 दिन तक मध्‍यप्रदेश के मुख्‍यमंत्री रहे है। ये वर्तमान छत्तीसगढ के पुसौर विधानसभा सीट से चुन कर आये थे। [2 ]
इसके अलावा भाजपा के वर्तमान उपाध्‍यक्ष और वर्तमान मुख्यमंत्री श्री शिवराज सिंह चौहान नें ‍मध्यप्रदेश मे सबसे लम्‍बे समय तक मुख्‍यमंत्री का कार्यभार संभाला है, ये 13 साल 17 दिन तक लगातार मुख्‍यमंत्री पर पर बने रहे है। शिवराज जी के पहले यह रिकार्ड कांगेस के नेता दिग्‍यविजय सिंह के पास था, दिग्‍यविजय जी ने मुख्‍यमंत्री के रूप मे 10 वर्षो कार्यभार को संभाला है जो कि मध्य्प्रदेश के राधौगढ़ विधानसभा शीट से चुने गये थे [2 ]
जिब्राल्टर लिबरल पार्टी
जिब्राल्टर लिबरल पार्टी (Gibraltar Liberal Party), जिसका संक्षिप्तकरण अंग्रेज़ी वर्णमाला के तीन अक्षरों जीएलपी के साथ किया जाता है, ब्रिटिश प्रवासी शासित प्रदेश जिब्राल्टर का एक मुख्य राजनीतिक दल है। पार्टी की मुख्य विचारधारा उदारतावाद है। 2011 के आम चुनाव में पार्टी ने जिब्राल्टर संसद की तीन सीटें जीती थीं तथा सीटों की तुलना में यह जिब्राल्टर की दूसरी सबसे बड़ी पार्टी है। निवर्तमान समय में जिब्राल्टर संसद की 17 सीटों में से सात-सात सीटें जिब्राल्टर सोशलिस्ट लेबर पार्टी और जिब्राल्टर सोशल डैमोक्रैट्स के पास है। जिब्राल्टर लिबरल पार्टी और जिब्राल्टर सोशलिस्ट लेबर पार्टी का गठबंधन इस समय सरकार में है। सात सीटों के साथ जिब्राल्टर सोशल डैमोक्रैट्स सबसे बड़ा और एकमात्र विपक्षी राजनीतिक दल है।
डॉ॰ जोसेफ़ गार्सिया जिब्राल्टर लिबरल पार्टी के वर्तमान अध्यक्ष हैं।
गुरदेह
गुरदेह भारतीय राज्य राजस्थान के करौली जिले की मंडरायल तहसील में एक माध्यम आकार का गाँव और ग्राम पंचायत है। गुरदेह की कुल जनसंख्या 1,245 है। यह गाँव भांकरी से कुछ दूरी पर धोलपुर सीमा की ओर स्थित है।
जनसांख्यिकी
2011 के जनगणना आँकड़ों के अनुसार, गुरदेह की कुल जनसंख्या 1,245 है जिसमें 679 पुरुष एवं 566 स्त्रियाँ शामिल हैं। गाँव में 0-6 वर्ष आयु वर्ग की जनसंख्या 217 है जो कुल जनसंख्या का 17.43% है। औसत लिंगानुपात 834 जो राजस्थान के औसत लिंगानुपात 928 की तुलना में कम है जबकि शिशु लिंगानुपात 736 है और यह भी राज्य के औसत 888 से कम ही है।
गुरदेह में साक्षरता की स्थिति राजस्थान के औसत से बेहतर है, वर्ष 2011 में यह 66.54% थी जबकि राजस्थान का औसत 66.11% था। इसमें पुरुषों में साक्षरता दर 86.46% एवं स्त्री साक्षरता 43.25% दर्ज की गयी।
महुआ खेड़ा गाँव, आगरा प्रखंड (आगरा)
महुआ खेड़ा आगरा प्रखंड, आगरा, उत्तर प्रदेश स्थित एक गाँव है।
पॆद्दपाडु (कर्नूलु)
पॆद्दपाडु (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
मालपुरा गाँव, आगरा प्रखंड (आगरा)
मालपुरा आगरा प्रखंड, आगरा, उत्तर प्रदेश स्थित एक गाँव है।
विलेयता पंप
महासागरीय जैवभूरसायन के सन्दर्भ में, विलेयता पम्प (solubility pump) एक भौतिक-रासायनिक प्रक्रम है जो कार्बन को अपने सतह से हटाकर अन्दर पहुँचाने का कार्य करता है।
मंघताई गाँव, आगरा प्रखंड (आगरा)
मंघताई आगरा प्रखंड, आगरा, उत्तर प्रदेश स्थित एक गाँव है।
इण्डिका (एरियन)
इण्डिका (Ἰνδική भारत का इतिहास ) सिकंदर महान के इतिहासकार एरियन द्वारा रचित एक प्राचीन पुस्तक का नाम है। यह पुस्तक भारत के बारे में है।
पालडी गाढ, अल्मोडा तहसील
पालडी गाढ, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
लौंग लाची (गीत)
लौंग लाची २०१८ की इसी नाम की पंजाबी फ़िल्म का शीर्षक गीत है। मन्नत नूर द्वारा गाये गए इस गीत के लिए संगीत रचना गुरमीत सिंह ने की है, जबकि इसके बोल हरमनजीत ने लिखे हैं। इसे फ़िल्म की साउंडट्रैक एल्बम के पहले गीत के रूप में टी-सीरीज़ द्वारा ८ मार्च २०१८ को डिजिटल डाउनलोड प्रारूप में जारी किया गया था।
संगीत वीडियो
गीत की संगीत वीडियो का निर्देशन अमरदीप सिंह ने किया है, और इसमें नीरू बाजवा, ऐमी विर्क और सिंह स्वयं हैं। वीडियो के लिए कोरियोग्राफी अरविंद ठाकुर और रिची बर्टन ने की थी। एक साक्षात्कार में, सिंह ने बताया कि वीडियो को तीन बार में शूट किया गया था।
यह वीडियो २१ फरवरी २०१८ को टी-सीरीज़ द्वारा जारी की गयी थी, और मई २०१९ तक इसे यूट्यूब पर ८५० मिलियन से अधिक बार देखा गया, जिससे यह सबसे अधिक देखी जाने वाली भारतीय संगीत वीडियो बन गई।    मार्च 2022 तक यह गाना यूूूट्यूब पर 130 करोड़ बार देेखा जा चुुुका है।
अन्य संस्करण
गीत का एक पुरुष संस्करण भी इसी एल्बम के आठवें गीत के रूप में जारी किया गया था, जिसे गुरशबद ने गाया है। गीत का एक हिन्दी संस्करण तू लौंग मैं इलायची २०१९ की हिन्दी फ़िल्म लुका छुपी के लिए बनाया गया था। हिन्दी संस्करण तुलसी कुमार द्वारा गाया गया था, तथा इसके संगीत की रचना तनिष्क बागची ने, जबकि बोल कुणाल वर्मा ने लिखे थे। गीत के कई अन्य लोकप्रिय कवर भी हैं, जैसे पश्तो भाषा में, यूट्यूब पर स्वतंत्र रचनाकारों द्वारा अपलोड किए गए हैं।
पदमपुर-सुखरौं, यमकेश्वर तहसील
पदमपुर-सुखरौं, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
वदिह शादेह्
Wadih Sa'adeh (अरबी: وديع سعادة) एक लेबनानी-ऑस्ट्रेलियाई कवि और पत्रकार है 1948 जन्म हुआ। Wadih Sa'adah लेबनान में 1948 में पैदा हुआ था। वह बेयरूत, लंदन, पेरिस और निकोसिया में एक पत्रकार के रूप में ऑस्ट्रेलिया के लिए 1988 में ओर पलायन करने से पहले काम किया है। वह तो Annahar में एक प्रबंध संपादक के रूप में लेबनान के एक समाचार पत्र सिडनी में प्रकाशित काम शुरू किया। उसने अरबी में, कुछ अंग्रेजी, जर्मन, फ्रेंच, स्पेनिश और अन्य भाषाओं में अनुवाद किया जा रहा 10 काव्य पुस्तकें प्रकाशित की है। वह कविता कई समारोहों में, ऑस्ट्रेलिया में भाग लिया है और अंतरराष्ट्रीय स्तर पर (Kholn, बर्लिन, Lodeve ...). Wadih Sa'adeh आलोचकों द्वारा आधुनिक अरबी कविता में एक विशिष्ट आवाज है करने के लिए माना जाता है। फिलिस्तीनी कवि महमूद Darwish हाल ही में "Wadih Sa'adeh की किताब" ज्यादातर एक बादल "(अरबी के कारण इसी तरह: بسبب غيمة على الأرجح) लिखा एक मैं हाल ही के वर्षों में पढ़ा है कविता का सबसे महत्वपूर्ण संग्रह के" है।
गजेन्द्र सिंह शेखावत
गजेन्द्र सिंह शेखावत एक भारतीय राजनीतिज्ञ तथा वर्तमान में केन्द्रीय जल शक्ति मन्त्री, भारत सरकार हैं। वे जोधपुर लोकसभा से सांसद हैं। वे भारतीय जनता पार्टी के राजनेता हैं जो वर्तमान में जल शक्ति मन्त्रालय में केन्द्रीय कैबिनेट मन्त्री के रूप में कार्यरत हैं।
चंद्रकला
पृथ्वी से देखने पर चंद्रमा के सीधे सूर्य के प्रकाश वाला भाग जैसा दिखाई देता है, उसे चंद्रकला या चंद्रमा की कला कहा जाता है। चंद्रमा की कला  धीरे-धीरे एक चंद्रमास (लगभग 29.53 दिन) में बदलती रहती हैं क्योंकि पृथ्वी और पृथ्वी के चारों ओर चंद्रमा की कक्षीय स्थिति सूर्य के चारों ओर घूमती है। चंद्रमा की कक्षा में चंद्रमा की स्थिति के आधार पर, चंद्रमा का प्रकाश वाल भाग पृथ्वी से हमें कभी काम या कभी अधिक दिखाई देता है । इस प्रकार, अमावस्या को हमें चन्द्रमा के प्रकाश वाले  भाग का 0% ही दिखाई देता है जो धीरे धीरे बढ़कर पूर्णिमा को  से 100% दिखने लगता है ।
पॆद्दपॊदिल्ल (कर्नूलु)
पॆद्दपॊदिल्ल (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
मनकेन्डा गाँव, आगरा प्रखंड (आगरा)
मनकेन्डा आगरा प्रखंड, आगरा, उत्तर प्रदेश स्थित एक गाँव है।
कैटरिओना ग्रे
कैटरिओना एलिसा मैग्नायॉन ग्रे (जन्म 6 जनवरी, 1994) एक फिलिपिनो-ऑस्ट्रेलियाई मॉडल, गायिका, ब्यूटी क्वीन, टेलीविजन हस्ती, युवा अधिवक्ता, और कला राजदूत हैं जिन्हें मिस यूनिवर्स 2018 के ताज के लिए जाना जाता है। वह मिस यूनिवर्स 2018 जीतने वाली चौथी फिलिपीना हैं। ब्रह्मांड प्रतियोगिता। इससे पहले, ग्रे को मिस यूनिवर्स फिलीपींस 2018 और मिस वर्ल्ड फिलीपींस 2016 का ताज पहनाया गया था।
राजकुमार रोत
राजकुमार रोत एक भारतीय राजनीतिज्ञ तथा वर्तमान राजस्थान विधानसभा में चौरासी से विधायक हैं। वे भारतीय ट्राईबल पार्टी के राजनीतिज्ञ हैं। तथा 15वीं राजस्थान विधानसभा में सबसे कम उम्र के विधायक चुने गए हैं।गांव का एक बालक जिसने बचपन में ही अपने परिवार की जिम्मेदारियों को कंधों पर लादकर शुरू किया था पथ पर चलना वह बालक कोई और नहीं था। चौरासी विधायक राजकुमार रोत थे। राजकुमार रोत का जन्म 26 मई 1992 को डूंगरपुर जिले के खाखर खुणया गांव में हुआ था जो जिला मुख्यालय से 25 किलोमीटर दूर स्थित है